અમદાવાદના મેમનગર વિસ્તારમાં ગઇકાલે રાતના સમયે ઘાટલોડીયા પોલીસે ક્રિકેટ સટ્ટા બાતમીને આધારે મેમનગર ગુરૂકુળ રોડ પર આવેલા શાંતિનિકેતન કોમ્પ્લેક્સમાં ફેશન હબ નામની દુકાનમાં દરોડો પાડ્યો હતો અને જેમાં આઇપીએલ-2018ની રોયલ ચેલેન્જર બેંગ્લોર અને રાજસ્થાન રોયલની ટીમ વચ્ચે રમાઇ રહેલી મેચ પર સટ્ટો રમી રહેલા નિતિન સરગરા ( 27) રહે. પ્રતાપકુંજ સોસાયટી વાસણા, સ્વપ્નીલ પટેલ (24) રહે. વેદાંત શ્રીજી કોમ્પ્લેક્સ સાયન્સ સીટી રોડ, સોલા, કિશન મેણીયા (20) રહે. વિશ્વાસ ફ્લેટ, થલતેજ, કાંતી પટેલ (34) રહે. સાશ્વત મહાદેવ હાઇટ વસ્ત્રાલ અને જીગ્નેશ પટેલ (25) રહે. હનુમાન પરૂ ઓગણજને ઝડપી લીધા હતા.